बहुउद्देशीय स्वास्थ्य कर्मचारी एसोसिएशन के आह्वान पर महेंद्रगढ़ जिले के एमपीएचडब्लू ने अपनी मांगों को लेकर अनिश्चितकालीन आंदोलन व धरना चितवन वाटिका में 17वें दिन भी जारी रखा। धरना-प्रदर्शन को सर्व कर्मचारी संघ ने भी खुला समर्थन दिया। धरना उपरांत चितवन वाटिका से रोष प्रदर्शन करते हुए कर्मचारी लघु सचिवालय पहुंचे तथा उपायुक्त डा. गरिमा मितल को सीएम के नाम एक ज्ञापन सौंपा। अध्यक्षता जिला प्रधान धर्मवीर यादव और मंच संचालन प्रेस बलजीत कुमार द्वारा किया गया। एसोसिएशन ने घोषणानुरूप वित्तमंत्री का पुतला नहीं फूंका और प्रदर्शन किया।